En ole katsonut, mitä "vainoaminen" tarkoittaa,
mutta lain mukaan se on kaksi tai useampi ei-toivottua kontaktia.
Ja minä kai otin ei-toivottuja kontakteja.
He eivät halunneet minua lähelleen,
mutta en kuunnellut.
YHDYSVALLOISSA ON VUOSITTAIN -
YLI KOLME MILJOONAA VAINOAMISTAPAUSTA.
VAIN 7 % VAINOAJISTA PIDÄTETÄÄN.
Hänet olisi pitänyt pysäyttää, mutta häntä ei pysäytetty.
Hän toisti samaa kaavaa yhä uudestaan.
Hän olisi voinut tappaa minut monta kertaa.
THOMPSON, D
Minua on syytetty 13 vakavasta rikoksesta -
ja tuomittu vain viidestä.
Selviän aina pinteestä.
Uskottelin itselleni,
että voisin tehdä mitä tahansa.
NETFLIX-SARJA
Olen mieluummin murhaaja kuin vainoaja.
Halusin että hän tuntee, että häntä tarkkaillaan.
Kuka tahansa voi olla vainoaja.
Se on pelottelupuhetta.
Olen yhä niin hullu.
JEFFERSON CITY, MISSOURI
JEFFERSON CITYN VANKILA
Minulla ei ollut oikeutta tehdä sitä mitä tein.
Olisin voinut tehdä monta asiaa toisin, mutta en tehnyt.
Viime kädessä kyse on minun valinnoistani.
Päätän reagoida niin kuin reagoin.
En ehkä ymmärtänyt sitä silloin, mutta ymmärrän sen nyt.
Olen Daniel Thompson. Minua syytettiin vainoamisesta 2008.
Voisinpa palata taaksepäin ja kuunnella niitä jotka sanoivat:
"Hei, unohda hänet." Kunpa olisin kuunnellut.
Vartuin Kansasin koillisosien maaseudulla.
Kaikki tunsivat toisensa ja toistensa lapset.
Kukaan ei lukinnut oviaan -
eikä murehtinut mistään.
Minulla ei ollut paljon kavereita.
En osannut seurustella ihmisten kanssa,
koska en luottanut ihmisiin.
Olin 12 tai 13, kun minulla diagnosoitiin PDD,
eli pervasiivinen kehityshäiriö, joka kuuluu autismin kirjoon.
Muuten asuin hyvässä kodissa.
17-VUOTIAANA DANIEL THOMPSON TAPASI ANGIEN KESÄLEIRILLÄ.
ANGIE OLI 15-VUOTIAS.
Angie oli eloisa, iloinen -
ja sosiaalinen.
Hän hymyili aina kun näin hänet.
Hänellä oli vihreät silmät, ja minä pidän vihreistä silmistä.
Angien isäpuoli sai tietää, että olin kaksi vuotta Angieta vanhempi.
Hän sanoi: "Liikaa ikäeroa. Palaa vuoden päästä."
Soitin Angielle vuotta myöhemmin.
Hän ei voinut uskoa, että vuosi oli kulunut.
Hän oli innoissaan, kun soitin.
Tapasin Danielin, kun olin ensimmäistä vuotta lukiossa.
Hän oli ensimmäinen poikaystäväni.
Olen Angelyn, vainoamisesta selviytyjä.
Olin puhunut Danielille puhelimessa ja kertonut missä asun.
Pian auto tuli tietä pitkin, ja se oli Daniel.
En ollut tavannut ihmistä,
joka ilmestyy paikalle, kun on jutellut hänen kanssaan.
Tykkäsin hänestä kovasti.
Ensitapaamisemme ei tuntunut mitenkään epätavalliselta.
Se oli aluksi normaali suhde.
Ajan myötä hän muuttui omistushaluisemmaksi.
Hän soitteli pitkin iltaa.
Jos hän ei saanut minua kiinni suoraan tai ystävänsä kautta,
hän tuli sinne missä olin.
Homma meni siihen pisteeseen, että hän oli jatkuvasti paikalla.
Vanhempani alkoivat rajoittaa aikaa, kuinka paljon hän sai olla paikalla.
Hän livahti sisälle vanhempieni kodin koiranluukusta.
Heräsin siihen, että hän seisoi sängyn vieressä -
ja heilutti seteliä herättääkseen minut.
Minusta tuntui silloin, että se oli rakkautta.
Tiedän nyt että se ei ollut,
mutta tuollainen huomio sekoittaa pään.
Hän halusi olla yhdessä ja pitää huolta.
En pitänyt sitä mitenkään outona.
NELJÄ VUOTTA MYÖHEMMIN ANGIE JA DANIEL MENIVÄT NAIMISIIN.
Angie ja minä saimme kolme poikaa.
Me muutimme Missourin St. Joeen, lähelle hänen perhettään.
Me olimme tosi onnellisia.
Sitten me molemmat teimme tyhmiä juttuja,
koska me olimme nuoria ja tykkäsin vapaudesta.
Olin ulkona kaiket illat.
Se aiheutti suuttumusta -
ja riitoja siinä määrin, että päässäni naksahti.
Väkivalta alkoi pienistä jutuista.
En saanut nukkua sängyssä, kun hän oli vihainen.
Hän käski minut lattialle -
tai suuttui, heitteli tavaroita ja töni.
Ja muuta vastaavaa.
Tilanne paheni ajan myötä.
Hän löi minua päähän hiusten kohdalle,
mistä mustelmia ei näe.
Tai tukehdutti minua tyynyllä.
Tilanne meni siihen pisteeseen, että avasin olohuoneen verhot -
ja kirjoitin ikkunaan "apua" siinä toivossa,
että joku näkisi ja soittaisi apua.
APUA
Niin ei käynyt.
Lapset olivat näin pieniä siihen aikaan.
Tämä on vanhin lapseni, ja tämä on Danin ja minun -
ensimmäinen yhteinen lapsi.
Kun katselin valokuvia,
jokaiseen löytämääni kuvaan -
liittyi negatiivinen muisto.
Tämä on kuva asunnosta.
Siinä on pieni poikani.
Olin raskaana tuolloin.
Kerran luulin kuulleeni ääniä asunnon perältä.
Menin käytävän päähän, ja Daniel oli siellä.
Hän tuli tästä ovesta -
ja poikani oli kehdossaan tässä huoneessa.
Muistan, että juoksin huoneeseen.
Pääsin kehdon luokse ja nostin poikani syliin.
Kun palasin oviaukkoon, Dan sai minut kiinni.
Hän kuristi minua. Hän kuristi niin kovasti,
että poikani jalat osuivat lattiaan.
Menin polvilleni, ja silmissäni sumeni.
Kun tulin vihdoin tajuihini, hän kiskoi hiuksiani -
ja raahasi minut keittiöön,
missä hän painoi lihaveitsen kaulalleni.
Tuollaista tapahtui monta kertaa.
Hän tuli sisälle, hakkasi minut ja lähti.
Soitin poliisit, mutta hän oli jo lähtenyt.
USEIDEN VÄKIVALTAISTEN HYÖKKÄYSTEN JÄLKEEN -
ANGIE HANKKI LÄHESTYMISKIELLON.
SE KIELSI THOMPSONIA TULEMASTA PERHEEN KOTIIN.
Lähestymiskielto ei anna turvaa.
Se on pelkkä paperinpala. Hän palasi aina takaisin.
Hän löysi minut aina, missä sitten olinkaan.
Hän saattoi olla auton alla.
Tai takapenkillä tai työpöydän alla töissä.
Hän tiesi missä olin.
Tai hän pystyi selvittämään sen, jos ei tiennyt.
Hän vainosi minua, koska piti minua omaisuutena.
Olin hänen. Hän hallitsi minua täysin.
KOLMEN VUODEN JÄLKEEN ANGIE PAKENI NAISTEN TURVAKOTIIN.
MAALISKUU 2000
KOLME KUUKAUTTA MYÖHEMMIN ANGIE MUUTTI UUDEN KUMPPANIN LUOKSE.
Tapasin Brandonin,
muutin hänen luokseen lasten kanssa.
Tiesin silti, että vainoaminen ei ollut ohi.
Yritin kaikin keinoin pelastaa avioliittoni.
Sitten kuulin, että hänellä oli toinen mies -
enkä pitänyt siitä yhtään.
Miten hän saattoi tehdä sen? Meillä on yhteisiä lapsia.
Ajattelin aina:
"Minä tapan hänet vielä.
Minä oikeasti tapan hänet."
HUHTIKUU 2000
PIAN YHTEEN MUUTON JÄLKEEN -
POLIISI SAI HÄLYTYKSEN ANGIEN JA BRANDONIN KOTIIN.
Me olimme yhtenä iltana kotona -
ja kuulimme jonkun kävelevän keittiön linoleumilattialla.
Talossa oli pitkä käytävä,
ja Brandon näki Danin olkapään.
Tiesimme että Dan oli talossa.
Olin pannut puhelimen päälle, ja hän kuuli sen.
Hetken päästä hän poistui etuovesta.
Poliisit saapuivat,
mutta eivät löytäneet häntä.
Kun poliisi tutki kellarin -
he löysivät kassin ja hanskat.
Minulla oli lihaveitsisetti keittiötasolla,
ja yksi iso lihaveitsi puuttui.
Tuntui, että hänellä oli jokin syy olla paikalla sinä iltana.
THOMPSON LÖYTYI LÄHISTÖLTÄ VEITSI HALLUSSAAN.
HÄNET PIDÄTETTIIN JA HÄN SAI SYYTTEEN MURROSTA.
Muistan että olin tosi vihainen.
Poliisi löysi hanskat ja kassin,
ja häntä syytettiin murrosta, koska hän otti veitsen.
Se oli enemmän kuin murto.
Hän olisi voinut tappaa minut.
Hän oli rajalla ja jos olisi mennyt pidemmälle,
en olisi tässä.
Enemmän olisi pitänyt tehdä.
MARRASKUU 2000
MARRASKUUSSA 2000 THOMPSON SAI -
KAHDEKSAN VUODEN TUOMION MURROSTA.
Olin vihainen hänelle.
Se poltti reiän minuun kuin akkuhappo.
En käsittele tunteita hyvin kehityshäiriöni takia.
Tiesin että tein väärin,
mutta en välittänyt, koska en pitänyt siitä miltä tuntui -
ja yritin lievittää tuskaani teoillani.
Siksi murtauduin taloon ja nappasin veitsen.
Aioin tehdä vahinkoa.
Olisin ylittänyt rajan, jos tilanne olisi mennyt pidemmälle.
Sain vain kahdeksan vuotta ja ajattelin, että se ei ole mitään.
THOMPSON ISTUI SEITSEMÄN VUOTTA ENNEN KUIN PÄÄSI EHDONALAISEEN.
Jatkoin elämääni, kun pääsin vankilasta.
Poistin Angien mielestäni.
PIAN VAPAUTUMISENSA JÄLKEEN -
THOMPSON ALOITTI SUHTEEN JENNIFERIN KANSSA.
Tapasin Jenniferin ensimmäisen kerran netissä.
Meillä synkkasi tosi hyvin.
Hänellä oli takana väkivaltainen ja huono -
painajaismainen suhde.
Me ymmärsimme toisiamme ja tulimme hyvin toimeen.
Hän oli fiksu. Yksinhuoltaja.
Ihminen, jolla on tuollainen vastuu -
ja joka tietää omat prioriteettinsa veti minua puoleensa.
Emme muuttaneet heti yhteen.
Tein juttuja hänen lapsilleen -
ja olin isäpuolen roolissa.
Myöhemmin muutin hänen luokseen.
Mutta sitten -
hän alkoi muuttua kontrolloivaksi.
Minulle ei sovi se, että minua kontrolloidaan.
En tykkää komentelusta.
Ja...
Meille tuli riitaa, ja minä muutin pois.
Ja annoin kiukkuni,
luottamusongelmien ja muiden asioiden näytellä roolia.
DAN THOMPSON
Hei, halusin soittaa ja sanoa, että olen pahoillani eilisestä.
En vihaa sinua.
Rakastan sinua. Hei.
Luulen,
että minun on vaikea -
irtautua ihmisestä, jota kohtaan minulla on tunteita.
Puhu minulle, jooko?
Ei siitä ole mitään haittaa.
Ole kiltti.
En käsittele sellaista hyvin.
Vastaa puhelimeen.
Lopeta tämä paska äläkä ole kusipää.
Jos voin päättää suhteen väkivaltaisesti,
pystyn ehkä irtautumaan tunnesiteistä.
Tulen sinne ja istun pihallasi.
25. HELMIKUUTA 2008 -
BOLIVAR CITYN POLIISI VASTASI JENNIFERIN HÄTÄPUHELUUN.
Kello 01.30 helmikuun 25. päivä -
saimme hälytyksen käynnissä olevasta murrosta.
Hälytys ei ollut ensimmäinen siihen osoitteeseen.
Olen Scott Hendrickson.
Vuonna 2008 olin partiopoliisi Missourin Bolivarissa.
Uhri kertoi, että hänen kotiinsa murtautunut epäilty -
oli hänen ex-kumppaninsa.
Mies nimeltä Daniel Thompson.
Minua huolestutti kaava,
että hän palasi takaisin -
monta kertaa saman päivän aikana ja useina päivinä.
En ollut nähnyt sellaista sinnikkyyttä.
Edessä oikealla on talo, johon Daniel Thompson murtautui.
Uhri oli traumatisoitunut, kun me saavuimme paikalle.
Hän pystyi tuskin puhumaan.
Thompson oli uhrin päällä, kun hän herätti tämän.
Hän piti veistä uhrin kaulalla ja peitti tämän suun kädellään.
Kamppailu alkoi melkein heti.
Kamppailun aikana epäilty pudotti veitsen -
ja kuristi uhria molemmin käsin.
Uhri löysi pudonneen veitsen ja puukotti epäiltyä.
Puukotuksen jälkeen epäilty pakeni jalkaisin.
Löysin hänet myöhemmin -
makaamasta kippurassa maasta -
ison propaanisäiliön takaa.
Me soitimme ambulanssin,
ja hänet vietiin paikalliseen sairaalaan.
THOMPSON PIDÄTETTIIN SAMANA ILTANA.
HÄN SAI SYYTTEEN VAINOAMISESTA JA PAHOINPITELYSTÄ.
Hän jäi kiinni saatuaan puukosta.
Ilman puukotusta hän olisi tappanut uhrin.
Kun ihminen on noin sinnikäs,
hän viestii selkeästi, että häntä ei pysäytä mikään.
16.11.2009 THOMPSON -
MYÖNSI SYYLLISYYTENSÄ VAINOAMISEEN JA PAHOINPITELYYN.
HÄN SAI EHDONALAISTA JA PÄÄSI VAPAAKSI.
JEFFERSON CITY, MISSOURI
Ehdonalainen ei ole oikea rangaistus tähän rikokseen.
Thompson meni Jenniferin kotiin,
kuristi ja piti veistä hänen kurkullaan.
Siitä pitää saada kovempi rangaistus kuin ehdollinen tuomio.
KOALITIO LÄHISUHDEVÄKIVALTAA VASTAAN
Olen Matthew Huffman.
Olen PR-päällikkö -
koalitiossa lähisuhdeväkivaltaa vastaan.
HUFFMAN ON LUKENUT THOMPSONIN JUTUN MUISTIINPANOT -
ANGIEEN JA JENNIFERIIN LIITTYEN.
Kun katselin Thompsonin taustaa väkivallasta ja vainoamisesta -
Jenniferin ja Angien kanssa,
huomioni kiinnittyi siihen, että samanlainen käytös -
nousee esiin molempien henkilöiden kohdalla.
Hän soittelee ahdistelupuheluita -
seuraa, missä hänen kumppaninsa ovat -
ja ilmestyy ilmoittamatta heidän koteihinsa.
Kaavaan liittyy kuristamista -
ja veitsen pitämistä kaulalla.
Veitsen käyttö toistuu hänen väkivaltaisessa käytöksessään.
Usein nämä väkivaltaiset käytösmallit -
pahenevat koko ajan.
Siksi ehdollista rangaistusta -
ei voi pitää ratkaisuna.
Jos ehdonalainen ei ole tosi ankara -
ja henkilölle ei tehdä jatkuvia tarkastuksia -
ja jos häntä ei auteta tunnistamaan ja korjaamaan -
väkivaltaisia käyttäytymismalleja,
se ei ratkaise tai korjaa ongelmaa.
Thompsonilla on mielenterveysongelmia, jotka täytyy hoitaa.
Ihmiset ansaitsevat apua,
mutta mielisairaus ei ole tekosyy väkivaltaiseen käytökseen.
Me puhumme usein muutoksesta ja kuntoutuksesta.
Ne saattavat joskus toimia, mutta jotta ne toimisivat,
väkivaltaisen yksilön täytyy haluta sitä.
Hänen pitää myöntää tekonsa ja haluta että kuntoutus toimii.
Thompson ei ole osoittanut ymmärtävänsä tekojensa olleen väkivaltaa.
Jos Thompson on ehdonalaisessa,
olisin hyvin huolissani hänen aiemmista uhreistaan.
Ja olisin myös huolissani muista mahdollisista ihmisistä,
joiden kanssa hän on parisuhteessa.
Mahdollisuuden saadessaan hän uusisi rikoksensa -
ja pahentaisi väkivaltaa.
Kerro etunimesi.
POLIISIN KUULUSTELUARKISTO
Kauanko olet tuntenut Danielin?
KUULUSTELUHUONE VARATTU
Ehkä kolme kuukautta.
Miten tapasit hänet?
Internetissä.
ELOKUU 2010
2,5 VUOTTA JENNIFER-VÄLIKOHTAUKSEN JÄLKEEN -
ST. CLAIRIN SERIFFI KUTSUTTIIN KOTIIN, JOHON OLI TUNKEUDUTTU.
Olen Mike Crocker.
Vuonna 2010 olin seriffinviraston rikostutkija.
Palaan tänne ensi kertaa -
ja se tuo muistoja mieleen.
Saapuessani rikospaikalla oli hysteerinen nainen.
Hän huusi hallitsemattomasti.
Verta oli kaikkialla.
Sängyllä makasi mies pistohaava rinnassa.
Nainen kertoi, että joku tuli sisälle -
ja tappoi ihmisen, jonka kanssa hän oli vuoteessa.
NIMETTÖMÄNÄ PYSYTTELEVÄ NAINEN -
VIETIIN SERIFFIASEMALLE KUULTAVAKSI.
ST. CLAIRIN PIIRIKUNTA
Oliko hän poikaystäväsi?
Se, joka makasi kuolleena vieressäni? Olin vasta tavannut hänet.
Selvä.
Mikä hänen etunimensä oli?
James.
Tiedätkö sukunimeä?
Vail. V-A-I-L.
Keskustelun aikana hän selitti,
että hänen exänsä Daniel Thompson -
oli murtautunut taloon ja tappanut James Vailin.
Kun menitte sänkyyn,
oliko talon ovi lukossa?
Kyllä, lukitsin oven. James varmisti, että se oli lukossa.
Kauanko sänkyyn menonne jälkeen -
teko tapahtui?
Se ei tuntunut pitkältä ajalta.
En ole varma.
Kuulitko mitään?
En mitään.
Selvä.
Hänen täytyi olla asunnossa.
Hänen täytyi tarkkailla meitä.
Hän puukotti kai Jamesia minun veitselläni.
Hän on psykopaatti.
Hän kertoi olleensa suhteessa Daniel Thompsonin kanssa,
mutta se lähti pian alamäkeen.
Thompson oli äkkipikainen -
ja oli tosi vihainen, kun tuli jätetyksi.
Hän oli vainonnut ja uhkaillut naista erosta asti.
Hän yritti aina selvittää, missä ja kenen kanssa nainen oli.
Nainen pelkäsi häntä.
Poliisi oli hälytetty naisen talolle pari kolme kertaa.
Me puhuimme Thompsonin kanssa veitsen tuomisesta taloon -
päivällä ennen murhaa.
Sanoiko hän -
mitään Jamesille talossa ollessaan?
Tyyliin: "Viillän sinua, paskiainen.
Makaatko naiseni kanssa?"
Ei. Dan katsoi Jamesia -
eikä hänen silmissään näkynyt väriä.
En tiedä, oliko hän vihainen vai mitä mutta voi luoja!
Hän oli raivoissaan.
Ajattelin: "Hän haluaa tappaa."
THOMPSON PIDÄTETTIIN JA HÄN SAI SYYTTEEN JAMES VAILIN MURHASTA.
Olin suhteessa hänen kanssaan, ja hän valehteli minulle.
En tykkää kun minulle valehdellaan.
Hän oli kohteeni.
En tiennyt, että se mies olisi siellä.
En tiennyt, kuka hän oli.
En tiennyt, että he tapailivat.
En tiennyt edes hänen nimeään.
Mutta hän oli paikalla, kun saavuin talolle.
Sitä ajattelee kaikkea. Tunteet -
ja kaikki muu laukkaavat villisti, ja yhtäkkiä -
adrenaliini alkaa vaikuttaa.
"Helvetti, olkoon!"
Siellä oli niin pilkkopimeää,
että arvioin etäisyyteni väärin -
ja puukotin vahingossa Jamesia.
Toin sinulle perhosen.
Jamesin murha olisi voitu välttää.
Thompson päästettiin vapaaksi monta kertaa,
kun hän hakkasi ja vainosi naisia.
Ja kaikki aiempi vainoaminen johti tähän.
Olen Bonnie Vail, James Raymond Vailin äiti.
Jamesin murhasi Daniel Thompson.
Rakastan sinua.
Jamesilla oli upea persoona.
Hän oli eloisa ja innokas.
Hän soitti sinä päivänä. Kysyin kuulumisia ja hän sanoi:
"Minulla on hauskaa.
Tapasin mukavia ihmisiä, ja me pidämme hauskaa."
Hän kuulosti onnelliselta.
Ne olivat hänen viimeiset sanansa.
Jamesin kuolema sai minut vihaiseksi.
Halusin selvittää,
oliko Thompsonilla väkivalta- ja vainoamistaustaa.
Aloin tutkia nettiä,
julkisia asiakirjoja ja lehtileikkeitä.
Löysin useita rikosjuttuja hänestä.
Hän oli jokaisessa käyttänyt veistä, vainonnut tai murtautunut taloon,
ja tajusin että kyseessä oli kaava.
Hän selvisi vähällä monta kertaa,
eikä ongelmaa haluttu hoitaa.
Halusin kaikkien tietävän, ettei kyseessä ollut yksittäistapaus.
En aikonut antaa periksi ennen kuin ääneni kuullaan.
En voinut surra ennen kuin se mies olisi vankilassa.
Hän kuuluu telkien taakse.
LOKAKUU 2011
LOKAKUUSSA 2011 -
OIKEUDENKÄYNTI JAMES VAILIN MURHASTA ALKOI.
THOMPSON TODETTIIN SYYLLISEKSI MURHAAN -
JA HÄN ODOTTI TUOMIOTA KAKSI KUUKAUTTA.
Muistan nähneeni tapauksen ja olin tosi vihainen.
Se meni liian pitkälle.
Hänellä oli veitsiä, kun hän tunkeutui kotiini.
Ja Brandon olisi voinut olla James.
Kun joku tekee jotain tällaista,
hänen taustansa pitäisi käydä läpi,
koska se osoittaa kaavan.
Tiesin, että minun piti auttaa.
Otin yhteyttä syyttäjään -
ja kerroin kuka olin ja mitä olin kokenut.
Hän halusi, että me tulemme puhumaan tuomionlukukäsittelyyn.
15. JOULUKUUTA 2011 -
ANGIE TODISTI THOMPSONIN TUOMIONLUKUKÄSITTELYSSÄ.
Muistan, kun kävelin todistajanaitoon.
Hänen kiilusilmänsä tuijottivat minua -
kuin hän olisi ollut tosi vihainen.
Mutta en säpsähtänyt.
Tiesin että hän joutuisi vankilaan, jos puhuisin.
ANGIEN TODISTAJALAUSUNNON JÄLKEEN THOMPSON TUOMITTIIN ELINKAUTISEEN.
TUOMION MAKSIMIKESTO ON 30 VUOTTA,
ELI HÄN VOI HAKEA EHDONALAISEEN VUONNA 2034,
KÄRSITTYÄÄN TUOMIOSTA 23 VUOTTA.
Minusta tuomio ei ole reilu.
En ymmärrä, kuinka joku voi tehdä sellaisen rikoksen -
ja saada elinkautisen mutta voi hakea ehdonalaista.
Se on väärin.
Hän "voi hakea" ehdonalaista, eli ei ehkä vapaudu,
mutta hän saattaa vapautua.
Olen huolissani poliisille puhuneiden uhrien puolesta,
koska hän on iäkäs, jos pääsee vapaaksi.
Hänellä ei ole kotia, työtä, autoa, elämää.
Se tekee hänestä vihaisen.
Olisi pelottavaa, jos hän pääsisi vapaaksi.
THOMPSONIN UHRIT VOIVAT LÄHETTÄÄ TIETOA -
EHDONALAISKÄSITTELYIHIN.
Tuo oli vuonna 2010.
Hän hyökkäsi yhden uhrin kimppuun sen vuoden maaliskuussa.
Hän poltti naisen asunnon, koska nainen sanoi ei.
Minä ja Bonnie olemme läheisiä.
Tragedia yhdisti meidät. Hänen tarinansa alkaa omani lopusta.
Etsin jatkuvasti tietoa, jolla voin osoittaa -
ehdonalaiskäsittelyssä, että hän on vaaraksi yhteiskunnalle -
eikä hänen tarvitse olla vapaa.
Hän kuuluu vankilaan. Hän sai elinkautisen,
mutta Yhdysvaltain Missourissa tuomio ei ole elinkautinen.
Se on ehkä 25 vuotta.
On väärin, että hän vapautuu etuajassa.
Uusia uhreja tulee,
koska hän ei lopeta.
Häntä ei ole pysäytetty.
ALGOAN VANKILA JEFFERSON CITYN VANKILA
Angie on arkkiviholliseni kuolemaani asti.
Luulin, että suhteemme oli ohi,
mutta hän ilmestyi takaisin.
En usko, että hän jättää minut rauhaan.
Ehkä hän oli peloissaan.
Hän ei unohda sitä iltaa,
ja hän varmaan eli pelossa.
MAKSIMIVIERASMÄÄRÄ 117 TURVALLISUUSSYISTÄ
En vihaa häntä.
Minä en...
En kanna hänelle kaunaa, koska hän oli...
Nainen, jota rakastin.
Ja minä satutin häntä.
Elän tekoni kanssa tänäkin päivänä ja ajattelen häntä yhä.
Siis...
Sanotaan, että ihmiset haluavat ensimmäisen avioliiton takaisin.
Toivon, että saisin sen takaisin.
Tiedän, että en saa sitä takaisin.
KAIKKI KESKUSTELUT TÄLLÄ ALUEELLA NAUHOITETAAN
Ette tiedä, miltä tappaminen tuntuu.
Se ei ole sellaista kuin TV:ssä.
Se jää kaivelemaan. Sitä ei koskaan unohda.
En ole ylpeä teostani.
Vihaan tekoani.
Kannan vastuun valinnoistani.
En koskaan syytä muita tekemistäni valinnoista,
mutta haluan ihmisten uskovan, että ihmiset voivat muuttua.
En halua, että minua vihataan.
Olen ihminen, en eläin.
Jos Dan sanoisi muuttuneensa, koska hän kävi kursseja,
tuli uskoon tai muuttui omin avuin,
ei olisi mitään syytä uskoa sitä.
Hän olisi muuttunut kauan sitten, jos voisi muuttua.
Hän sanoo mitä sanoo manipuloidakseen systeemiä.
Hän muotoilee ja työstää asioita uusiksi,
jotta saisi systeemin näkemään hänet sellaisena kuin hän haluaa.
Hän ei ole muuttunut ihminen.
Hän tekisi saman uudestaan, jos pääsisi vapaaksi.
Hän noudattaa tiettyä kaavaa, jota ei ole rikottu.
On tärkeää, että kaikki ymmärtävät sen.
Suomennos: Juha Arola